Pa gevonnis vir moord op dogterŉ Man is deur die Butterworth-streekshof in die Oos-Kaap tot 15 jaar tronkstraf gevonnis vir die moord op sy 15-jarige dogter. Kapt. Jackson Manatha, woordvoerder van die polisie, sê Phumelela Silinga (40) is Vrydag gevonnis. Silinga het sy dogter op 31 Desember 2012 met ŉ mes doodgesteek nadat sy glo geweier het om vir hom te kook. Silinga het gevlug maar is later deur die polisie opgespoor en in hegtenis geneem. Manatha sê Silinga se vrou het hom glo ook vroeër verlaat omdat hy gewelddadig is.